
על סדר היום:

1. אישור תקציב העירייה לשנת 2024.
פרוטוקול

מר רונן פלוט: קיימתי ישיבות בנושא התקציב עם כל ראשי הסיעות. בנוסף קיימתי פגישה עם חברי הסיעה שלי והסברתי על התקציב נשאלו שאלות וניתנו תשובות. 
מבקש מגזבר העירייה דברי הסבר על התקציב ולאחר מכן כל מי שירצה לשאול שאלות מוזמן להרים יד וזכות הדיבור תינתן לו.

מר בני קונפורטי: תקציב 2024 עומד סך של על 400,084 מיליון ₪, מבטא גידול של כ -30 מיליון ₪ ביחס לתקציב שנה קודמת שעמד על 370,073 מיליון ₪.
להלן ההסבר לשינויים המהותיים:
ארנונה :  
סך תקציב הכנסות מארנונה בשנת 2024  155,098  לעומת 153,400 בשנת 2023. גביית ארנונה בשנת 2023 הסתכמה בכ-138 מיליון ₪ עכב ירידה באחוז הגבייה בעקבות מלחמה וכן אי עמידה ביעד הפיגורים שהוצב.
הסבר:
ארנונה שוטף-  גידול אוטומטי בשיעור 2.38 אחוז בהתאם לחוק ההסדרים למשק המדינה מהווה תוספת שנתית בסך של 3 מיליון ₪.עמידה ביעד הגבייה כ-96 אחוז תוסיף עוד כ-5 מיליון ₪ להכנסות 
מבני מגורים חדשים במצפור ברק  כ 1.5 מיליון ש"ח, מפעלים חדשים באזור התעשייה ציפורית כ  300 אלף    והרחבת המרכז המסחרי דודג סנטר כ 1.2 צפויים להוסיף  להכנסות  הארנונה כ 3 מיליון ₪ נוספים.
ארנונה פיגורים – יעד גביית חובות הפיגורים עומד על 8.5 מיליון ₪ , היעד לעומת תקציב שנה קודמת (12 מיליון ₪) ירד בעיקר  בגלל שסך החובות הקיימים פחת משמעותית בשנים האחרונות ואולם ההכנסה לעומת ביצוע 2023 צפוי לגדול בכ-3.5 מיליון ש"ח.
הוצאות שכר

סך תקציב השכר עומד על 137,683₪ לעומתכ-123 מיליון ₪ ב-2023.
 34 אחוז מהתקציב הכולל , בדומה לשנה קודמת.
הגידול בשכר מסתכם בכ 15 מיליון ₪ שנובע מ:
משרות יעודיות
הוספת תקינה בתחומי החינוך והרווחה כ 9 נוספות לעומת תקציב 2024 .
בחינוך מדובר בעיקר בתחום הסייעות הצמודות והמלוות.
ברווחה מדובר על עוסים חדשים בתחום ניצולי שואה , טיפול באלימות וטיפול במשפחות עם מוגבלויות.
בנוסף עקב רפורמה חדשה שחלה בשנת 2023 בתחום תומכות  החינוך, הרשות תיקצבה במלואה את הנידרש לפי החוק . סך שווי התוספות בחינוך בלבד הוא כ 6 מיליון ש"ח לעומת תקציב של שנת 2023.









משרות מוניציפאיליות
עקב הגידול החד הצפוי באוכלוסיית העיר ועקב הסכם הגג שניחתם הוחלט על תוספת של 4 תקנים לעובדים בתחום ההנדסה, מפקחים ובודקי תוכניות נוספים יתגברו את הכוח האדם הקיים בשנה הקרובה.
תוספת נוספת קיבלה מחלקת הביטחון בעיר , כ 3 משרות יותר משנה קודמת , מוקדים נוספים שיגבירו את תחושת הביטחון בעיר .
עדכוני שכר אחרים במשק וזחילת שכר נילקחו בחשבון בעת בניית התקציב.
הוצאות שכר של מחלקת החינוך ,רווחה והפנסיונרים מהווים כ 60 אחוז מכלל השכר ברשות.
יתר עצמיות
בעקבות תנופת הבנייה הגדולה שחווה העיר  בתקופה האחרונה הדבר בא לידי ביטוי בתשלום אגרות בניה . סך התוספת הצפויה לעומת שנה קודמת עומדת על כ 25 מיליון ₪ .

מערכת החינוך
תקציב החינוך עומד על כ 86 מיליון ₪ לעומת כ-75 מיליון ש"ח , גידול מתקציב אשתקד בסך של  12 מיליון ₪ ברמת השירותים (גידול של 14 אחוז),  תקציב מערכת החינוך מהווה כ 21 אחוז מסך התקציב הרשותי , אחוז יותר משנה קודמת.
הגידול מתבטא בשדרוג תנאי העסקה של עובדות החינוך (גננות ותומכות חינוך) , עדכון  ותוספות להסכמי של מערך ההסעים (כ-4 מילון ₪) ,תיגבור שמירה והגדלת תוכנית עיר מנגנת לעוד בתי ספר ועוד.

רווחה
תקציב הרווחה עומד על 75.5 מיליון ₪ לעומת כ- 68 מיליון ₪ , גידול של 7.5 מיליון ₪ ברמת השירות לתושב (גידול של 10 אחוז), הגידול עכב גידול במושמים ועלייה בתעריפי המסגרות . תקציב רווחה מהווה כ-18 אחוז מסך התקציב הרשותי , בדומה לשנה.
מענקי משרד הפנים
נכון להיום משרד הפנים מאשר לרשום בתקציב רק 85 אחוז ממענק האיזון המאושר לשנת 2023 , קרי נכון להיום מענק האיזון יעמוד על 22 מיליון ₪ לעומת כ-25.6 מיליון בשנה קודמת  .

פרעון מלוות
גידול של כ 5.5 מיליון ₪ בהחזר הלוואות .
 יתרת הלוואות הרשות  ל31.12.23 עומדת על 112,000 מיליון ₪. 
ההלואות החדשות  נילקחו בין היתר להרחבת בית העלמין והקמת מבנים מוגנים לגני ובתי ספר.













נקודות תקציב נוספות:
סך ההשקעה בשפ"ע פארק עירוני מתחם ואצטדיון – כ 48.5 מיליון ₪ 
השקעה בביטחון -כ 13 מיליון ₪-מתוכנן חוק עזר לשמירה שיתן שיפוי של כ-2.5 מיליון ₪.
הנדסה ובניין העיר – כ 13.5 מיליון ₪
קליטה ושילוב קהילתי כ 5.5 מיליון ₪.
אירועים למגזר הערבי- 240,000 ₪.
הוצאות ביטוח גידול של כ-750 אלפי ₪ בשל אירועי מלחמה ושריפה.

ברצוני להודות למנכ"ל העירייה על הסיוע הרב שמעניק בגיבוש התקציב והובלת מהלכים לביצועו הנאות וכן לצוות הגזברות והנהלת החשבונות בעירייה בראשות מנהל החשבונות הראשי מר מיכאל לביא על עבודתם המהירה והמדויקת לגיבוש התקציב בהתאם להנחיות וכן על עבודתם לשמירת המסגרת התקציבית.
מר רונן פלוט:
תקציב 2024 על סך 400,084 מיליון ₪, מבטא גידול של כ -30 מיליון ₪ ביחס לתקציב שנה קודמת למרות המצב הביטחוני והמלחמה המתמשכת.  
העשייה הענפה בשנים האחרונות, הצמיחה הכלכלית והיקפי הבנייה האדירים, מעניקה לנוף הגליל נקודת חוזק משמעותית בהתמודדות עם המצב הביטחוני. עם זאת, עיריית נוף הגליל בדומה לשאר הרשויות בישראל, סופגת הוצאות רבות בשל מצב החירום ולפיכך מחויבת בביצוע התאמות תקציב לצרכים המשתנים מצד אחד ומנגד קיצוץ רוחבי בהוצאות העירייה וצמצום בכוח אדם ומנהלה. 
לצד ההתייעלות בתוך הבית, הגידול בתקציב 2024, שהינו תוצר ישיר של מנופי הבנייה המכסים את כל חלקה בעיר, יושקע  בחזרה אל תושבי נוף הגליל בדגש על:
יותר ביטחון: תקציב הביטחון  עומד על כ – 13 מיליון לעומת 12 מיליון שקלים אשתקד, בדגש על הצטיידות ומוכנות לשעת חירום. 
יותר חינוך: תקציב החינוך עומד על 86 מיליון ₪ לעומת 75 מיליון שקלים אשתקד, גידול  של  14 אחוזים! 
יותר רווחה תקציב הרווחה עומד על 75.5 מיליון ₪ לעומת כ- 68 מיליון שקלים אשתקד, גידול של 10% ברמת השירות לתושב.
מכאן אני מבקש לשלוח תפילה לבשורות טובות לשובם של החטופים, החלמתם של פצועי המלחמה ותעצומות נפש למשפחות השכולות שאיבדו את היקר להן מכל למען שלומינו ושלום המדינה. 
 תודה למנכ"ל העירייה, עדי מלכה ולגזבר העירייה, בני קונפורטי, אשר עמלו במקצועיות על הכנת התקציב יחד עם עובדי מנהל הכספים. 

ד"ר שוכרי עוואדה: זהו תקציב ראוי אנחנו דנו בו בוועדת כספים ואישרנו אותו. קיימתי מספר ישיבות בעירייה גם עם ראש העיר ואני מבקש להודות למנכ"ל, לגזבר, למכאל ולאלכס שנתנו הסברים לכל דבר ועבדו קשה להכין את התקציב.
ד"ר ראיד גטאס: עברתי על התקציב וגם ישבנו הסיעה שלנו עם ד"ר שוכרי וזהו בהחלט תקציב ראוי אני רוצה להודות לכל מי שהכין את התקציב עדי, בני וכל האנשים בגזברות.
מר חביב עודה: בתקציב מופיע יתרה בקרנות ואני מבקש לדעת מהי היתרה בקרנות והאם הסכומים המופיעים בועדת הכספים כבר נלקחו בחשבון והיתרה המופיעה היא לאחר הסכומים שמופיעים בתקציב.














מר מכאל חסלר: למר יש גידול בהוצאות המימון? יש גידול חד בסעיף יתר העצמיות, במה מדובר?
למר המענק החד פעמי ירד כל כך לעומת 2022?
גב' ענת טובול: מה זה הכנסות עצמיות ברווחה? בכמה גדל תקציב החינוך ומה הסיבה? מימה נובע הגידול בפרעון מלוות?
מר מיכה קופין: אני ישבתי על התקציב מספר פעמים למדתי אותו וגם פניתי למכאל אלכס ובני וקיבלתי תשובות, אני גם רוצה להודות לכל מי שטרח על התקציב תודה.
מר נוריאל כהן: מהי עלות שכר הפנסיונרים? למה יש גידול בהוצאות המימון?
מר מנחם גנדל: אני רוצה להודות לרונן ולצוות על התקציב ישבנו מספר פעמים על הנושא קיבלנו תשובות והגענו להסכמות.
מר בני קונפורטי: היתרה בקרנות נובעת מהכנסות שצפויות להגיע מפרוייקטים של בנייה שמאושרים והם צפויים לגדול אנחנו מממנים מהם השתתפות בפרוייקטים עירוניים וגם מעבירים לתקציב.
תקציב החינוך עלה ב 10 מליון ₪, בא לידי ביטוי בעדון שכר של העובדים על פי הסכמי שכר שנחתמו, תוספת למערכת ההסעות והשמירה, קיים גידול בהוצאות ההסעות ומשרד החינוך לא מעלה את ההשתתפות שלו, וכן מתוכניות חינוכיות כמו עיר מנגנת.
הגידול בפרעון המלוות, הרשות לקחה הלוואות לפיתוח בית העלמין ובניית מיגוניות בחינוך.
הכנסות עצמיות ברווחה מדובר בהכנסות שלא הגיעו ממשרד הרווחה, מדובר בהכנסות של משתמשים בשירותי רווחה שהמשפחות נדרשות להשתתפות, הגביה היא לפי תעריפים שקבועים בחוק.
הגידול ברווחה, הוצאות הרווחה מושפעות מכמות המושמים, ולכן בעקבות גידול בכמויות דורשי הרווחה כך גם עולות הוצאות הרשות, אבל במקביל גם גדלות ההכנסות שכן משרד הרווחה משפה את הרשות ב – 75%.
הוצאה מותנית יכולה להתממש רק שהכנסה מותנית מתקבלת בפועל במקרה שלנו כאשר נקבל את 5% הנוספים בגין מענק האיזון, נוכל לממש את ההוצאה.
הוצאות חד פעמיות, מדובר בהוצאות שאינן מתוכננות כמו פיצויים רכיבים דו פעמיים אחרים שלא תמיד ניתן לצפות מראש.
שכר הפנסיונרים יושב תחת סעיף שכר כללי, עלות שכרם כ 28 מיליון ₪, יש כ 180 משרות של פנסיונרים.
הגידול בהוצאות מימון, בגלל עיקובים בתשלומים של משרדי הממשלה לרשויות, הרשות נאלצת לממן ביניים הרבה מההוצאות והיא עושה את זה באמצעות מסגרות האשראי, הריביות עולות ולכן גם ההוצאה עולה.
הגידול ביתר עצמיות הוא עקב תחזית גביה גבוהה של אגרות בניה, גידול של כ 24 מיליון לעומת שנה קודמת.
המענק החד פעמי ירד היות ומשרד הפנים לא מאשר לרשויות לתקצב בשלב זה את מענק קרן צמצום פעמים/תיקון עיוותים/תמריץ דיור שלושתם יחד מהווים כ 7 מיליון.
מר רונן פלוט: אני מודה לגזבר מקווה שכולם קיבלו תשובות.

הצבעה:
פה אחד

החלטה: 
מועצת העיר מאשרת את תקציב העירייה לשנת 2024 שיעמוד על 400,084,000 ש"ח


הישיבה הסתיימה בשעה 20:51. 
 







_______________________			      ________________________
               רונן פלוט 					         לאה ספיר
              ראש העיר 				  	  ראש מנהל עירוני 

